
REFERAT DE APROBARE
privind revocarea HOTĂRÂRII CONSILIULUI LOCAL nr. 262 din 21.12.2023 privind aprobarea Studiului de fezabilitate aferent obiectivului de investiție „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” derulat în cadrul Programului vizând sisteme de alimentare cu apă , canalizare și epurare a apelor uzate finanțat de către Administrația Fondului pentru Mediu și din Bugetul local 

            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea revocării a HOTĂRÂRII CONSILIULUI LOCAL nr. 262 din 21.12.2023 privind aprobarea Studiului de fezabilitate aferent obiectivului de investiție „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” derulat în cadrul Programului vizând sisteme de alimentare cu apă , canalizare și epurare a apelor uzate finanțat de către Administrația Fondului pentru Mediu și din Bugetul local.
Având în vedere caracterul preliminar al Ghidului de finanțare aferent Programului vizând sisteme de alimentare cu apă, canalizare şi epurare a apelor uzate  care, la momentul adoptării H.C.L. nr. 262 din 21.12.2023,  a fost pus la dispoziţia publicului doar prin pagina de internet a Administraţiei Fondului pentru Mediu - A.F.M. în calitate de finanţator, Ghidul preliminar nefiind publicat, la data respectivă, în Monitorul Oficial al României și deci fără o cunoaştere prealabilă a condiţiilor şi a cerinţelor finale ale finanțatorului;
Facem menţiunea că HCL 262 din 21.12.2023 nu a produs efecte juridice , nu a intrat in circuitul civil . 
Pentru a scoate din circuitul administrativ propun Consiliului Local adoptarea revocării integrale a HOTĂRÂRII CONSILIULUI LOCAL nr. 262 din 21.12.2023 privind aprobarea Studiului de fezabilitate aferent obiectivului de investiție „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” deoarece documentația care a stat la baza adoptării Hotărârii sus-menționate a suferit modificări în urma publicării, în Monitorul Oficial al României din 5 martie 2024, Anul 192 (XXXVI) — Nr. 180, a Ghidului de finanțare final privind Programul vizând sisteme de alimentare cu apă, canalizare şi epurare a apelor uzate.

